Githubin etusivu
**GitHub** on vuonna 2008 avattu verkkosivusto, joka tarjoaa paikan Git-versionhallintaa käyttäville ohjelmakehitysprojekteille. Git itsessään on komentoriviohjelma ja GitHub tarjoaa käyttöliittymän sekä tallennuskapasiteettia Gitillä hallittuihin tietovarastoihin (engl. *repository*). GitHubin verkkosivujen kautta voi myös ladata lähdekoodia. Gitin lisäksi GitHub tarjoaa projekteille toimintoja kuten bugienseurannan, kehitystoiveet, tehtävien hallinnan ja wikin.

GitHub tarjoaa palvelunsa ilmaiseksi julkisesti nähtävillä oleville tietovarastoille. Yksityiset tietovarastot olivat pitkään maksullisia, mutta tammikuusta 2019 alkaen kaikki käyttäjät ovat voineet käyttää yksityisiä tietovarastoja rajoitetuilla ominaisuuksilla.

Syyskuussa 2020 GitHubin käyttäjähaun mukaan sillä oli yli 43 miljoonaa käyttäjää ja yli 100 miljoonaa tietovarastoa. Tämä tekee siitä maailman suurimman lähdekoodi-verkkopalvelun.

Microsoft osti GitHubin 7,5 miljardilla dollarilla kesäkuussa 2018 käyttäen omia osakkeitaan maksuvälineenä.

Yritys
------

### Yritysrakenne

Alun perin GitHubilla ei ollut keskitason managereita, mutta vuonna 2014 työntekijöiden määrän kasvettua GitHubille tuli keskitason managereita. Toimitusjohtaja on ollut Nat Friedman lokakuusta 2018 lähtien.

### Maskotti

GitHubin maskotti on octocat, joka on viisikätinen mustekala. Octocatin alkuperäisen version on luonut graafikko Simon Oxley iStock-valmiskuvapalveluun. GitHub neuvotteli Oxleyltä yksinoikeuden kuvaan, koska halusi käyttää sitä logonaan, minkä iStockin lisenssi silloin esti. Internetin käyttäjät ovat ajan saatossa kehittäneet octocatista useita muita versioita, jotka ovat nähtävissä GitHubin Octodex-sivulla.

Palvelut
--------

### GitHub

GitHubin kehitys alkoi lokakuussa 2007, ja se julkaistiin huhtikuussa 2008 muutaman kuukauden beetatestauksen jälkeen.

GitHubin ydintuote on ohjelmakoodin pilvitallennus, mutta sen ympärille on vuosien varressa rakentunut useita työkaluja ja ominaisuuksia, kuten esimerkiksi

* Issues: buginseurantajärjestelmä tägeillä ("tags"), virstanpylväillä ("milestones") ja tiketin omistajilla ("assignees")
* Pull Requests: työkalu, jossa voidaan pyytää yhdistämistä toisesta haarasta
* dokumentaatio Wikinä (GitHub Wiki) sekä Markdown-formaatissa olevissa tiedostoissa, kuten README-tiedostossa
* erilaisia tilastoja muun muassa projektin osallistujista ja nopeudesta
* GitHub Pages: Jekyll-verkkosivugeneraattoriin pohjautuva verkkosivualusta

GitHub tarjosi alussa koodinsäilönnän sekä osan työkaluista ilmaiseksi yksityisille projekteille mutta kehittyneet projektinhallintatyökalut yksityisiin projekteihin olivat maksullisia. Vuonna 2020 kaikki sen perustoiminnot tulivat ilmaisiksi eräin rajoituksin.

### GitHub Gist

GitHub Gist on Git:iin pohjautuva Pastebin-tyylinen sivusto, joka on suunnattu lyhyiden koodinpätkien jakamiseen. Se julkaistiin jo pian GitHubin julkaisun jälkeen.

### GitHub Enterprise

GitHub Enterprise on erityisesti isoille yrityksille suunnattu palvelu, joka muun muassa sallii SAML-kirjautumisen ja kehittyneen käyttäjä- ja pääsynhallinnan. Enterprise on saatavilla kahdessa versiossa: Enterprise Cloud, joka on GitHubin palvelimella hostattu sekä Enterprise Server, jota voi ajaa omalla palvelimella. Marraskuussa 2018 yli 2,1 miljoonaa organisaatiota käytti GitHub Enterpriseä.

### GitHub Desktop

GitHub Desktop on Electronilla kehitetty työpöytäohjelma, joka sallii Gitin käytön graafisesti komentorivin sijaan. Lisäksi Desktopilla voi käyttää GitHubin projektinhallintatyökaluja. GitHub Desktop on avointa lähdekoodia.

### Electron

*Pääartikkeli: Electron*
Electron (aiemmin nimellä Atom Shell) on GitHubin kehittämä avoinen lähdekoodin ohjelmistokehys, joka on kehitetty käsittelemään Chromiumin ja Node.js:n tapahtumia. Electron on kehitettiin alun perin Atom-editoria varten. Ylläpito ja kehitys siirtyi OpenJS Foundationille vuonna 2019.

### Atom

*Pääartikkeli: Atom*
Atom on Electronilla kehitetty avoimen lähdekoodin monialustainen, ohjelmoijille tarkoitettu tekstieditori.

### GitHub Student Developer Pack

GitHub Student Developer Pack on palvelu, joka tarjoaa yli 13-vuotiaille opiskelijoille pääsyn useisiin tunnettuihin kehittäjän työkaluihin ja palveluihin maksutta. GitHubin ohjelman yhteistyökumppaneihin kuuluu Bitnami, Crowdflower, DigitalOcean, DNSimple, HackHands, Namecheap, Orchestrate, Screenhero, SendGrid, Stripe, Travis CI ja Unreal Engine.

Vuonna 2016, GitHub lanseerasi GitHub Campus Experts -ohjelman  tavoitteenaan kouluttaa ja innostaa opiskelijoita vahvistamaan teknologian yhteisöjä heidän yliopistoissaan. Ohjelma on avoinna maailmanlaajuisesti yliopisto-opiskelijoille, jotka ovat vähintään 18-vuotiaita. GitHub Campus Experts -ohjelma on yksi pääkeinoista, joilla GitHub tukee opiskelijapohjaisia tapahtumia ja yhteisöjä. Osallistujille tarjotaan useita resursseja, kuten koulutusta ja rahoitusta, auttaakseen heitä järjestämään tapahtumia ja kasvattamaan yhteisöjään. Osallistuakseen ohjelmaan opiskelijoiden on suoritettava verkkokoulutuskurssi, joka keskittyy yhteisöjohtamistaitojen kehittämiseen.

### GitHub Sponsors

GitHub Sponsors on GitHubin palvelu, joka lanseerattiin julkisena betana 23. toukokuuta 2019. Palvelun kautta käyttäjät voivat tehdä kuukausittaisia rahallisia lahjoituksia GitHubissa isännöityihin projekteihin. Kehittäjät voivat asettaa useita rahoitustasoja tukijoilleen, jotka tulevat eri etujen kanssa. Palvelu mahdollistaa toistuvien maksujen tekemisen. GitHub on myös tarjonnut ensimmäisen vuoden aikana kannustimia varhaisille käyttöönottajille, mukaan lukien maksujen käsittelykulujen kattaminen ja sponsorimaksujen vastaaminen jopa 5 000 dollariin kehittäjää kohden. Lisäksi käyttäjät voivat edelleen käyttää samankaltaisia palveluita kuten Patreon ja Open Collective ja linkittää niiden verkkosivuilleen.

Haittaohjelmat
--------------

Helmikuussa 2024 uutisoitiin, että tuntematon taho tekee useita kopioita GitHubissa olemassa olevista lähdekoodivarastoista, ja lisää kopioihin piilotetun haittaohjelman. Jotkin palvelun käyttäjät pahentavat ongelmaa tekemällä näistä lisää kopioita. Useimmat poistetaan automaattisesti ja nopeasti, mutta automaatio ei havaitse jokaista.

Katso myös
----------

* GitHub Copilot

Lähteet
-------

1. 1 2  Nat Friedman: New year, new GitHub: Announcing unlimited free private repos and unified Enterprise offering *The GitHub Blog*.  7.1.2019. Viitattu 24.2.2019. (englanniksi)
2. ↑  GitHubin käyttäjähaku (Showing 43,067,383 available users) *github.com*. Viitattu 13.9.2020.
3. ↑  GitHub passes 100 million repositories *VentureBeat*.  8.11.2018. Viitattu 13.9.2020. (englanniksi)
4. ↑  "Lean GHTorrent: GitHub Data on Demand". The Netherlands: Delft University of Technology & †Eindhoven University of Technology. Viitattu 9 July 2014. "During recent years, GITHUB (2008) has become the largest code host in the world."  (Arkistoitu – Internet Archive)
5. ↑  Bloomberg: Microsoft on ostanut GitHubin *Tivi*. Viitattu 31.7.2018. (englanniksi)
6. ↑  The world this week.  *The Economist*, 9.–15 kesäkuuta 2018, 427. vsk, nro 9095, s. 11.  The Economist Newspaper Limited.
7. ↑  Show How, Don't Tell What – A Management Style *tomayko.com*. Viitattu 22.3.2019.
8. ↑  How did managers get introduced in 2014, and did it really change everything? · Issue #800 · holman/ama *github.com/holman/ama*.  9.10.2016. Viitattu 22.3.2019. (englanniksi)
9. ↑  Bloomberg - Are you a robot? *www.bloomberg.com*. Viitattu 13.9.2020.
10. ↑  FAQ *GitHub Octodex*. Viitattu 26.3.2019. (englanniksi)
11. ↑  Original GitHub Octocat designer Simon Oxley on his famous creation: "I don't remember drawing it" *Pando*.  9.7.2013.  Arkistoitu 3.12.2020. Viitattu 26.3.2019. (englanniksi)
12. ↑  Tom Preston-Werner: GitHub Turns One! *The GitHub Blog*.  19.10.2008. Viitattu 14.03.2019. (englanniksi)
13. 1 2  Josh Catone: GitHub Gist is Pastie on Steroids *sitepoint.com*.  24.07.2008. Viitattu 14.03.2019. (englanniksi)
14. ↑  About Writing and Formatting on GitHub *GitHub Help*. Viitattu 14.03.2019. (englanniksi)
15. ↑  What is GitHub Pages? *GitHub Help*. Viitattu 14.03.2019. (englanniksi)
16. 1 2  Pricing *GitHub*. Viitattu 16.03.2019.
17. ↑  GitHub is now free for all teams *TechCrunch*. Viitattu 13.9.2020. (englanniksi)[vanhentunut linkki]
18. ↑  About Gists *GitHub Help*. Viitattu 14.03.2019. (englanniksi)
19. ↑  Enterprise *GitHub*. Viitattu 16.03.2019.
20. ↑  GitHub Desktop GitHub. Viitattu 16.3.2019.
21. ↑  desktop/desktop: Simple collaboration from your desktop *GitHub*. Viitattu 16.3.2019.
22. 1 2  Atom Shell is now Electron *electronjs.org*.  23.4.2015. Viitattu 25.6.2022. (englanniksi)
23. ↑  Electron joins the OpenJS Foundation *electronjs.org*.  11.12.2019. Viitattu 1.3.2024. (englanniksi)
24. ↑  Atom: A hackable text editor for the 21st Century *atom.io*. Viitattu 16.3.2019.
25. ↑  atom/atom: The hackable text editor *GitHub*. Viitattu 16.3.2019.
26. ↑  GitHub Partners With DigitalOcean, Unreal Engine, Others To Give Students Free Access To Developer Tools *TechCrunch*. Viitattu 17.10.2023.
27. ↑  GitHub Campus Experts – Technology leadership at your school *GitHub*. Viitattu 17.10.2023.
28. ↑  GitHub Campus Experts *GitHub*. Viitattu 17.10.2023.
29. ↑  GitHub launches Sponsors, a Patreon-style funding tool for developers *The Verge*. Viitattu 17.10.2023.
30. ↑  Announcing GitHub Sponsors: a new way to contribute to open source *GitHub*. Viitattu 17.10.2023.
31. ↑  Dan Goodin: GitHub besieged by millions of malicious repositories in ongoing attack *arstechnica.com*.  29.2.2024. Viitattu 1.3.2024. (englanniksi)

Aiheesta muualla
----------------

* Kuvia tai muita tiedostoja aiheesta **GitHub** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Microsoft |
| --- |
|  |
| Tuotteet | 

|  |  |
| --- | --- |
| Laitteisto | 
* Kinect
* HoloLens
* LifeCam
* Surface
	+ Hub
	+ Go
	+ Laptop
	+ Laptop Go
	+ Pro
	+ Studio
	+ Duo
	+ Neo
* Xbox

 |
|  |
| Ohjelmisto | 
* 365
* Clipchamp
* Dynamics
* Havok
* Office
* Power Platform
* Servers
* Start
* Tay
* Visual Studio
* Visual Studio Code
* Windows

 |
|  |
| Ohjelmointikielet | 
* BASIC
	+ VB.NET
	+ VBA
	+ VBScript
	+ Visual Basic
* C#
* C/AL
* F#
* MVPL
* Power Fx
* PowerShell
* Transact-SQL
* TypeScript
* Q#
* *Visual J#*
* *Visual J++*

 |
|  |
| Web-ominaisuudet | 
* Azure
* Bing
* Learn
	+ Channel 9
	+ Developer Network
	+ TechNet
* GitHub
* LinkedIn
	+ LinkedIn Learning
* MSN
* Outlook.com
* Store
* Translator

 |

 |
|  |
| Yritys | 

|  |  |
| --- | --- |
| Tapahtumat | 
* Build
* Ignite
* Inspire
* MIX
* PDC
* WinHEC

 |
|  |
| Osastot | 
* Microsoftin tekniset ryhmät
	+ Microsoft Mobile
	+ Skype-yksikkö
* Digital Crimes Unit
* Garage
* Press
* Research
* Myymälät
* .NET Foundation
* Outercurve Foundation
* Gaming
	+ Xbox Game Studios
	+ ZeniMax Media
	+ Activision Blizzard

 |

 |
|  |
| Henkilöt | 
* Bill Gates
* Paul Allen
* Satya Nadella (CEO)

 |
|  |
| Oikeustapaukset | 
* *Komissio vs. Microsoft*
* *Yhdysvallat vs. Microsodt*

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:GitHub   –  2015-09-06, 2019-03-14